**ÚJRA ÉS ÚJRA ÉS ÚJRA: A SKANDINÁV VÁSÁRLÓK A LEXUSRA SZAVAZNAK**

**A Toyota luxusmárkája, a világ vezető hibrid prémium márkájaként ismert Lexus immár zsinórban hatodik éve kerül ki győztesen a legnagyobb svéd és norvég vevőelégedettségi felmérésből. A nem mindennapi sikerben egyértelműen szerepe van a hibrid modelljeivel hazánkban is hónapról hónapra értékesítési rekordokat döntő Lexus modelljeire jellemző legendás megbízhatóságnak és alacsony üzemben tartási költségeknek, mint a japán prémium márka az ügyfelek legmagasabb színvonalú kiszolgálására épülő filozófiájának.**

Idén is a környezetbarát hibrid modelljei révén Magyarországon is folyamatosan értékesítési rekordokat döntő, az idei év első öt hónapjában idehaza az előző év azonos időszakához képest több, mint megduplázó [Lexus](http://www.lexus.hu) lett a norvég AutoIndex győztese 932 ponttal, vagyis a legmagasabb pontszámmal, amit egy márka valaha is elért az AutoIndex 16 éves története során Skandináviában. Amellett, hogy az összesítettben nyert, a Lexus mind a négy vizsgált területen (Autó és vezetési élmény, Márkahűség, A márkakereskedés és a vásárlás élménye, Márkaszerviz) a legmagasabb pontszámot érte el.

*“Szinte hihetetlen, hogy már hatodszor végzünk e felmérés élén. Mindez nem csupán autóink minőségét bizonyítja, hanem azt is, hogy márkakereskedéseink milyen elkötelezetten végzik munkájukat. Hatalmas hálával tartozunk ügyfeleinknek, akik évről évre bizonyítják irántunk való hűségüket, és magas pontszámmal jutalmazzák erőfeszítéseinket. Mindez komoly motivációt jelent számunkra, és ígérem, nem fogunk a babérjainkon pihenni – hiszen a Lexus filozófiájának egyik alapja a folyamatos fejlődés.”* – fogalmaz Tone Thunes, a Lexus norvégiai marketingért és ügyfélszolgálatért felelős igazgatója.

A Lexus Svédországban is hat éve vezet ugyanezen a felmérésen: a márka idén 892 pontot kapott, magabiztosan megelőzve ezzel minden vetélytársát.

 *“Számunkra ez fontos megerősítése annak, hogy jól végezzük a munkánkat. Ugyanakkor nem szállhat a fejünkbe a dicsőség, ezért folyamatosan tökéletesítjük ügyfélszolgálati tevékenységünket, hogy továbbra is a mi vásárlóink legyenek a legelégedettebbek.”* – árulja el Dick Zachrisson, a Lexus svédországi vezetője.

Az AutoIndex felmérést évente készíti el a Loyalty Group International. Idén 15.934 véletlenszerűen kiválasztott autós véleményét kérdezték meg Norvégiában, és több mint 15.000 autótulajdonosét Svédországban. A felmérés 23 autógyártó teljesítményét értékeli. Az érintett járművek első forgalomba helyezése 2010 és 2016 között történt.

A Lexus ügyfelek egyébiránt a magyarországi felmérések szerint is hasonlóan elégedettek a japán luxusmárkával, mind autójuk megbízhatósága, mind a márkakereskedésben/szervizben tapasztalt ügyfélélmény tekintetében, ami nyilvánvalóan nagyban hozzájárul ahhoz, hogy a környezetbarát hibrid modelljeivel taroló márka könyvelheti el az idei évben az egyik legnagyobb növekedést a hazai újautó piacon. Érdekesség, hogy hazánkban a Lexus ügyfelek még az európai átlagnál is környezettudatosabbak: míg európai szinten idén az eladott új Lexusok mintegy 68 százaléka volt hibrid, addig ez az arány Magyarországon 98 százalék volt. Ennek köszönhetően az első negyedévben a magyarországi hibrid értékesítések 86,5 százalékát a Toyota és a Lexus hozta.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com